laion/Wikipedia-Exotic huggingface dataset:
סקיילר גריי

הולי ברוק הפרמן (באנגלית: Holly Brook Hafermann; נולדה ב-23 בפברואר 1986), הידועה יותר בשמות הבמה שלה סקיילר גריי (Skylar Grey) ובעבר כהולי ברוק (Holly Brook), היא זמרת, מוזיקאית, פזמונאית ומפיקה אמריקאית. הסינגל הראשון בו השתתפה הפרמן היה השיר "Where'd You Go" של פורט מינור שיצא באפריל 2006, באותה תקופה כונתה "הולי ברוק". חודשיים מאוחר יותר, ביוני 2006, הוציאה גריי את אלבום הבכורה שלה "Like Blood Like Honey", ממנו יצאו שני סינגלים. ב-2010 הוציאה הפרמן מיני אלבום בשם "O'Dark:Thirty EP". באותה שנה השתתפה בכתיבת "Love the Way You Lie" ו-"(Love the Way You Lie (Part II" של אמינם וריהאנה, עליו הייתה מועמדת לפרס גראמי בקטגוריית "שיר השנה". ב-2010 כתבה וביצעה את השיר "Coming Home" יחד עם שון קומבס, וכתבה את השיר "Castle Walls" של T.I. וכריסטינה אגילרה. עוד באותה שנה ביצעה בסרט "טינקרבל והסוד הקסום" את השיר "How to Believe". ב-2011 השתתפה הפרמן בביצוע השיר "I Need a Doctor" יחד עם ד"ר דרה ואמינם, ובשיר "Words I Never Said" יחד עם לופה פיאסקו. ב-2013 יצא לאור אלבומה שנקרא "Don't Look Down" לאחר כשבע שנים ללא אלבום אולפן. הסינגל הראשון מן האלבום נקרא "C'mon Let Me Ride" בשיתוף פעולה עם אמינם שעזר לה בשיווק האלבום ואף בההפקת מספר שירים. הסינגל השני נקרא בשם "Final Warning", אשר בקליפ שלו מככבת השחקנית הישראלית אלונה טל. ב-2014 הארחה בשיר "Rise", של המפיק המוזיקלי דייוויד גטה, מתוך האלבום Listen. 2006: Like Blood Like Honey 2013: Don't Look Down 2016: Natural Causes 2021: Partly Cloudy with a Chance of Tears 2022: Skylar Grey 2005: Holly Brook EP 2005: Sony CONNECT Sets 2010: O'Dark:Thirty EP 2012: The Buried Sessions of Skylar Grey 2013: iTunes Session 2019: Angel with Tattoos 2020: Make It Through The Day אתר האינטרנט הרשמי של סקיילר גריי (באנגלית) סקיילר גריי, ברשת החברתית פייסבוק סקיילר גריי, ברשת החברתית אקס (טוויטר) סקיילר גריי, ברשת החברתית אינסטגרם סקיילר גריי, ברשת החברתית טיקטוק סקיילר גריי, סרטונים בערוץ היוטיוב סקיילר גריי, במסד הנתונים הקולנועיים IMDb (באנגלית) סקיילר גריי, באתר Rotten Tomatoes (באנגלית) סקיילר גריי, באתר אפל מיוזיק (באנגלית) סקיילר גריי, באתר ספוטיפיי סקיילר גריי, באתר סאונדקלאוד (באנגלית) סקיילר גריי, באתר Last.fm (באנגלית) סקיילר גריי, באתר AllMusic (באנגלית) סקיילר גריי, באתר MusicBrainz (באנגלית) סקיילר גריי, באתר דיזר סקיילר גריי, באתר Discogs (באנגלית) סקיילר גריי, באתר Songkick (באנגלית) סקיילר גריי, באתר Genius סקיילר גריי, באתר SecondHandSongs סקיילר גריי, באתר בילבורד (באנגלית) סקיילר גריי, באתר טיידל (באנגלית) אור ברנע, ומאחורי ריהאנה: סקיילר גריי, באתר ynet, 17 ביולי 2013
המדבר הצבוע

המדבר הצבוע (באנגלית: Painted Desert) הוא אזור מדברי בעל נוף בתרונות, המתפרס על שטח של 380 קילומטרים רבועים בצפון אריזונה שבארצות הברית. מדבר אריזונה משתרע מהפארק הלאומי גרנד קניון לכיוון דרום-מזרח ואל עבר הפארק הלאומי פטריפייד פורסט. המדבר הצבוע ממוקם בחלקו הדרומי, צפונית למפגש נהרות פוארקו והקולורדו הקטן. רובו של השטח מוגן ומוגדר כאזור טבע בראשיתי השייך לפארק הלאומי פטריפייד פורסט. שטח מוגן נוסף הוא המדבר הצבוע הקטן שנמצא צפונית לוינסלו. שטח נרחב מהמדבר הצבוע ממוקם בתוך שמורת הנאוואחו. הנאוואחו והעם ההופי חיו באזור לפחות 500 שנים ו-1,000 שנים, בהתאמה. מקור שמו של המדבר ככל הנראה במתיישבים הספרדיים שנהגו לכנותו El Desierto Pintado ("המדבר הצבוע") בשל נופיו הצבעוניים. המדבר מורכב משכבות מרובדות של טין, אבן בוץ ופצלים מהטריאס. שכבות סלע אלה מכילות שפע תרכובות ברזל ומגנזיום אשר מספקות את הפיגמנטים של הצבעים השונים באזור. גיר אגמי דק ועמיד ושכבות של זרמי לבה מחפים את הבסיס. שכבות רבות של אפר געשי מספקות את הסיליקה לעצים המאובנים באזור. סחיפת שכבות אלה הביאה להיווצרות הטופוגרפית של הבתרונות. בחלקים הדרומיים של המדבר ישנם שרידי יער מחטני מתקופת הטריאס - מאובנים בני מיליוני שנים. רוח, מים וסחיפה ממשיכים לשנות את פני הנוף על ידי העברת המשקע וחשיפת שכבות עתיקות. ישנם מאובנים של צמחים ובעלי חיים פרהיסטוריים שנמצאו באזור, וזאת בנוסף לעקבות של דינוזאורים ועדות להתיישבות מוקדמת של האדם. מרבית האזור נגיש רק באופן רגלי או בדרכים לא סלולות. הערים קמרון וטובה סיטי, שנמצאות בתוך שמורת הנוואחו הן שני היישובים הגדולים באזור. הפסים האדומים - אפורים הם נוף גאולוגי טיפוסי במדבר הצבוע. המדבר הצבוע עם בולי עץ מאובנים. המדבר הצבוע ברקע הפארק הלאומי פטריפייד פורסט. המדבר הצבוע, אריזונה. מדיה וקבצים בנושא המדבר הצבוע בוויקישיתוף ‏ המדבר הצבוע, באתר אנציקלופדיה בריטניקה (באנגלית) Regional map for Navajo Lands Regional Map and Visitor Information for Hopi Lands National Park Services Website - Petrified Forest National Park National Park Services Website - Early Naming Geology of the region
AVI

Audio Video Interleave (גם Audio Video Interleaved), הידוע בראשי התיבות AVI, הוא פורמט מכל למולטימדיה שהוצג על ידי מיקרוסופט בנובמבר 1992 כחלק מטכנולוגית וידאו לחלונות. קובצי AVI יכולים להכיל וידאו ושמע בקובץ מכל המאפשר השמעת השמע עם וידאו סינכרונית. כמו פורמט DVD וידאו, קובצי AVI מאפשרים תמיכה בזרמים מרובים של אודיו וידאו, אם כי תכונות אלו משמשות לעיתים רחוקות. קובצי AVI משתמשים גם בתבנית סיומות שפותחה על ידי Matrox קבוצת OpenDML בפברואר 1996. קבצים אלו נתמכים על ידי מיקרוסופט, והם נקראים באופן לא רשמי avi 2.0. DV AVI הוא סוג קובץ AVI שבו הווידאו מכווץ בהתאם לתקן DV. קיימים ל-DV AVI שני תת-סוגים: סוג 1 הריבוב המקורי של האודיו-וידאו נשמר תחת חלק הווידאו ב-AVI, ואילו בסוג 2 האודיו נשמר כזרם נוסף בקובץ. פורמט AVI הוא נגזרת של פורמט Resource Interchange Format המחלק קובץ לבלוקים. נתוני מסגרת על המולטימדיה נשמרים במקטע INFO וניתן לשלב ב-AVI מידע Extensible Metadata Platform. כנגזרת של RIF, ניתן לשלב מקטעים נוספים של מידע המזוהים באמצעות קוד בן 4 תווים, ותוכנות שלא תומכות בקוד מסוים יכולות לדלג עליו. מסמכי הפורמט John P. McGowan's AVI Overview Microsoft's pages on the AVI file format Type 1 and 2 DV AVI files ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
Do for Love

Do for Love הוא הסינגל השני של הראפר טופאק שאקור שיצא לאחר מותו. השיר יצא בתור הסינגל הראשון של שאקור מתוך האלבום השני לאחר מותו R U Still Down? (Remember Me), בתאריך 24 באוקטובר 1997,לאחר מותו. דגימות הקול נלקחו מהשיר What You Won't Do for Love של בובי קולדוול. השיר דורג במקום ה-21 במצעד הבילבורד הוט 100 בארצות הברית ובמקום ה-12 במצעד הסינגלים הבריטי. בקליפ של השיר מוצג טופאק כדמות אנימציה. Do for Love הגיע למקום ה-89 במצעד הסינגלים השנתי של בילבורד בארצות הברית. מידע על היצירה "Do for Love" באתר מיוזיק בריינז סרטון השיר "Do for Love" באתר יוטיוב ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
לואי-לוסיאן קלוץ

לואי-לוסְיָאן קְלוֹץ (בצרפתית: Louis-Lucien Klotz;‏ 11 בינואר 1868 – 15 ביוני 1930) היה עיתונאי ופוליטיקאי צרפתי יהודי. שימש מספר פעמים בתפקיד שר בממשלות צרפת. הטביע את חותמו עת שימש בתפקיד שר האוצר בשלביה האחרונים של מלחמת העולם הראשונה ובתקופה שלאחר המלחמה. לואי-לוסיאן קלוץ נולד בשנת 1868 בפריז למשפחה יהודית ממוצא אלזסי. בצעירותו למד משפטים, הוסמך כעורך דין, והחל לעסוק במקצוע זה במקביל לפעילויותיו הציבוריות. בגיל 20 הוא הוציא את העיתון המאויר Vie Franco-Russe ("וי פרנקו-רוס", "חיים צרפתיים-רוסיים"), שנועד להגביר את תמיכת הציבור כלפי הברית הצרפתית-רוסית. בשנת 1892 הפך לעורך של Voltaire ("וולטר"), ופעל באמצעותו כנגד מה שנחשב בעיניו כמדיניותו הריאקציונית של ראש הממשלה ז'יל פרי (Ferry). ב-1895 ייסד את העיתון היומי בעל הקו הפטריוטי Français Quotidien ("פרנסה קוטידיאן", 'היומון הצרפתי'), שהקדיש עצמו לענייני הביטחון הלאומי הצרפתי. בהמשך התמזגו ה"קוטידיאן" ו"וולטר". קלוץ ניסה להיבחר לאספה הלאומית הצרפתית החל משנת 1893. לאחר שני כישלונות, עלה בידו להיבחר ב-1898 כציר סוציאליסט רדיקלי. הוא שמר על כסאו עד שנת 1925, ולרוב בלט בפעילותו הפוליטית, הן כציר, הן בתפקידים ציבוריים פיננסיים בכירים, בהנהלת המכס ובפיקוח על התקציב. בנוסף, קלוץ כיהן מספר פעמים כשר בממשלות צרפת קצרות-הימים של ימי הרפובליקה הצרפתית השלישית. בין 3 בנובמבר 1910 ל-2 במרץ 1911 כיהן כשר האוצר תחת ראש הממשלה אריסטיד בריאן בממשלתו השנייה. לאחר הפסקה קצרה, הוא כיהן שוב באותו תפקיד, ותחת אותו ראש ממשלה, זו הפעם בממשלתו השלישית, בין ה-27 ביוני 1911 ל-22 במרץ 1913. מיום זה ועד ל-8 בדצמבר כיהן כשר הפנים בממשלתו של לואי בארטו. כהונתו זו התאפיינה בהפגנות ובמחאות נרחבות כנגד חוק גיוס החובה לשלוש שנים. ב-12 בספטמבר 1917 התמנה קלוץ לשר האוצר בממשלתו השנייה של ז'ורז' קלמנסו. בתפקידו זה ניהל את המגעים לגבי פיצויי המלחמה שנתבעו מן הגרמנים. הנוסחה שטבע, ואשר אפיינה את מדיניותו הייתה: "הבּוֹש (Boche, כינוי גנאי לגרמנים) ישַלם". הוא כיהן כשר האוצר עד ל-20 בינואר 1920. כהונתו זו, בתקופה קריטית לכלכלת צרפת, הייתה לא מוצלחת, עד כדי כך שראש הממשלה קלמנסו תיאר אותו כ"יהודי היחיד באירופה שאינו יודע דבר בענייני כספים". להתאוששותה האיטית של צרפת מנזקי מלחמת העולם הראשונה היה חלק כלשהו בחולשתה היחסית בפרוץ מלחמת העולם השנייה. לאחר פרישתו מן החיים הפוליטיים היה קלוץ מעורב בכמה השקעות רבות-סיכון, שבהן איבד את כל כספו. בשנת 1929 הואשם במסירת המחאות ללא כיסוי, הורשע ונידון לשנתיים מאסר. שנה לאחר הרשעתו, ב-1930, נפטר בפריז. נושיו עיקלו את ביתו. Alistair Horne, To Lose a Battle: France 1940. London, Macmillan, 1969. עברית: אליסטייר הורן, כך נפלה צרפת, הוצאת מערכות, 1971 מדיה וקבצים בנושא לואי-לוסיאן קלוץ בוויקישיתוף Horne, Alistair. To Lose a Battle.
1811 בארצות הברית

1811 בארצות הברית הייתה השנה בה חגגה ארצות הברית 35 שנה מיום היווסדה. הנשיא: ג'יימס מדיסון (המפלגה הדמוקרטית-רפובליקנית) סגן הנשיא: ג'ורג' קלינטון (המפלגה הדמוקרטית-רפובליקנית) פרק זה לוקה בחסר. אנא תרמו לוויקיפדיה והשלימו אותו. 8-10 בינואר - מרד העבדים הגדול ביותר בתולדות ארצות הברית בו השתתפו מעל ל-400 עבדים, מתרחש בטריטוריית ניו אורלינס בחוף המזרחי של נהר המיסיסיפי. לאחר שהמרד סוכל הוצאו להורג 95 עבדים וראשיהם נתלו לאורך הכבישים. 11 באוקטובר – ה"ג'וליאנה", המעבורת הראשונה שהופעלה באמצעות קיטור, החלה לפעול בין ניו יורק להובוקן שבניו ג'רזי. 6 בנובמבר – קרב טיפקאנו: כוחותיו של הגנרל ויליאם הנרי הריסון מביסים את כוחות האינדיאנים בני שבט השוני (Shawnee) בהנהגתו של צ'יף טקומסה (Tecumseh) בקרב שהתרחש בטריטוריית אינדיאנה. תוצאות הקרב הביאו לקצן את שאיפות האינדיאנים לעצמאות בחבל ארץ זה, אך גם היוו את אחת העילות לפריצתה של מלחמת 1812, בה נהרג טקומסה (1813). 16 בדצמבר – רעידת אדמה בעוצמה של 7.3 בסולם ריכטר מתרחשת במיזורי וגורמת לנהר המיסיסיפי לזרום בכיוון ההפוך במשך זמן מה. פרק זה לוקה בחסר. אנא תרמו לוויקיפדיה והשלימו אותו. 3 בפברואר – הוראס גרילי, מו"ל, עורך עיתון ופוליטיקאי אמריקאי (נפטר ב-1872) 14 ביוני – הארייט ביצ'ר סטואו, סופרת אמריקנית ידועה בשל ספרה אוהל הדוד תום (נפטרה ב-1896) פרק זה לוקה בחסר. אנא תרמו לוויקיפדיה והשלימו אותו. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
היפריון

"היפריון" הוא שם-תואר נלווה לאל השמש הליוס באיליאדה ובאודיסיאה של הומרוס. במיתולוגיה היוונית המאוחרת יותר, היפריון הוא אחד הטיטאנים, בנם של גאיה ואוראנוס, ואביהם של הליוס, טיטאן השמש, סלנה, טיטאנית הירח ואאוס, אלת השחר, שנולדו לו מאחותו תיאה. היפריון הוא גם הטיטאן אדון המזרח. מדיה וקבצים בנושא היפריון בוויקישיתוף Morford, Mark P. O.; Lenardon, Robert J. (2000). Classical Mythology. Oxford University Press. p. 40. ISBN 978-0195143386. Keightley, Thomas (1877). The mythology of ancient Greece and Italy. p. 47. ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
פרובינקיה מצרים

מצרים (בלטינית: Aegyptus; ביוונית קוינה: Αἴγυπτος; איגיפטוס) הייתה פרובינקיה רומאית למן סיפוחה ב-30 לפנה"ס עד כיבושה על ידי הערבים ב-641. המאה השנייה לפנה"ס סימנה את ירידתם של הממלכות ההלניסטיות ועליית כוחה של הרפובליקה הרומית. התרחשות זאת לא פסחה על הממלכה התלמית שבסיסה היה במצרים. למרות שהייתה באופן מסורתי בעלת ברית של רומא הוכרחה מצרים לוותר על קירנאיקה לטובת שלטון רומא ובמשך המאות הבאות הממלכה נחלשה יותר ויותר, והפכה למעשה מדינת חסות של רומא, עד כדי כך שבאמצע המאה הראשונה לפנה"ס רומא הציבה בה חיל מצב קבוע. ברומא עצמה עלו הצעות לספח את מצרים, אולם הם נדחו בהתנגדות הסנאט. קלאופטרה השביעית, מלכת מצרים ניסתה לחדש את כוחה של הממלכה התלמית והשתמשה לשם כך בקשריה, בחלקם קשרים רומנטיים עם המדינאים הרומאים יוליוס קיסר ומרקוס אנטוניוס. עקב כך נכנסה למעורבות במלחמות האזרחים הרומיות שהסתיימו בתבוסתו של אנטוניוס בקרב אקטיום ב-31 לפנה"ס. שנה לאחר מכן מנצח הקרב, אוקטביינוס, פלש למצרים הביס בקלות את אנטוניוס וקלאופטרה (שהתאבדה לאחר מכן) וארגן את הממלכה התלמית כפרובינקיה רומית. אוקטביאנוס השתמש בכספים ובאוצרות העצומים שלכד לאחר כיבוש מצרים כדי לשלם לווטרנים של הלגיונות ולייצב את המצב הכלכלי ברומא, אולם לא בכך התבטאה חשיבותה האמיתית של מצרים. הרומאים השתמשו בה כאסם התבואה של איטליה ודאגו לאספקה שוטפת של תבואה מצרית לאימפריה. בשל חשיבותה האסטרטגית של מצרים, אסר הקיסר על סנאטורים להיכנס אליה ללא אישורו המפורש, ובניגוד לפרובינקיות אחרות שבהם השלטון היה נתון להלכה בידי הסנאט, במצרים מונה נציב קיסרי שענה אך ורק לפרינקפס. לדברי יוסף בן מתתיהו, שכתב במחצית השנייה של המאה ה-1 לספירה, לפי נתוני מס הגולגולת, אוכלוסיית מצרים מנתה בזמנו 7.5 מיליון נפש מלבד תושבי אלכסנדריה, שכפי הנראה מנו כמיליון נפש. מהקמת הפרובינקיה ועד המאה השנייה לספירה ישבו בה הלגיון השלישי קירנאיקה והלגיון העשרים ושניים דיאוטריאנה. במאה השנייה החליף אותם הלגיון השני טריאנה שישב בה עד המאה הרביעית לספירה. מדיה וקבצים בנושא מצרים הרומית בוויקישיתוף מצרים, היסטוריה, 30 לפני הספירה-640 לספירה, דף שער בספרייה הלאומית פרובינקיה מצרים, באתר אנציקלופדיית ההיסטוריה העולמית (באנגלית) יוסף בן מתתיהו, מלחמת היהודים, ספר ב, פרק טז, פסקה ד, סעיף 385. ישראל שצמן, תולדות התקופה ההלניסטית, האוניברסיטה הפתוחה, יחידה 7, עמ' 17.
1810 בארצות הברית

1810 בארצות הברית הייתה השנה בה חגגה ארצות הברית 34 שנה מיום היווסדה. הנשיא: ג'יימס מדיסון (המפלגה הדמוקרטית-רפובליקנית) סגן הנשיא: ג'ורג' קלינטון (המפלגה הדמוקרטית-רפובליקנית) פרק זה לוקה בחסר. אנא תרמו לוויקיפדיה והשלימו אותו. אוגוסט: במהלך מפגש בין צ'יף טקומסה (Tecumseh) לויליאם הנרי הריסון באינדיאנה, דרש טקומסה שההסכם השני של פורט ויין מ-30 בספטמבר 1809 יבוטל. כמו כן, טקומסה ציין כי במידה והריסון לא יבטל את ההסכם, הוא יכרות ברית עם הבריטים. 6 באוגוסט – מפקד האוכלוסין האמריקאי לשנת 1810 קובע כי אוכלוסיית תושבי ארצות הברית מונה כ-7,239,881 בני אדם, ושמתוכם 1,191,362 היו עבדים. 10 באוגוסט – הטבח של יוואהו פולס (Massacre at Ywahoo Falls): המתיישבים הלבנים מבצעים טבח בנשים ובילדים של שבט הצ'ירוקי בחלקה הדרום-מזרחי של קנטקי. 23 בספטמבר – הרפובליקה של מערב פלורידה מכריזה על עצמאותה מספרד. 27 באוקטובר – ארצות הברית מספחת את הרפובליקה של מערב פלורידה. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1809 בארצות הברית

1809 בארצות הברית הייתה השנה בה חגגה ארצות הברית 33 שנה מיום היווסדה. הנשיא: תומאס ג'פרסון (המפלגה הדמוקרטית-רפובליקנית) עד 4 במרץ, ג'יימס מדיסון (המפלגה הדמוקרטית-רפובליקנית) סגן הנשיא: ג'ורג' קלינטון (המפלגה הדמוקרטית-רפובליקנית) 3 בפברואר – נוצרת טריטוריית אילינוי. 11 בפברואר – רוברט פולטון רושם פטנט על ספינת הקיטור. 17 בפברואר – אוניברסיטת מיאמי (אוהיו) נוסדה בעיירה בה שטח האדמה דורשת תנאים מסיומים. 20 בפברואר – בית המשפט העליון של ארצות הברית קובע כי כוחה של הממשלה הפדרלית גדולה יותר מאשר מדינה בודדת. 4 במרץ – ג'יימס מדיסון מושבע לנשיאות ארצות הברית. 11 באוקטובר – החוקר הנודע מריווד'ר לואיס נפטר בנסיבות מסתוריות בפונדק בטנסי. פרק זה לוקה בחסר. אנא תרמו לוויקיפדיה והשלימו אותו. 19 בינואר – אדגר אלן פו, סופר ומשורר (נפטר ב-1849) 12 בפברואר – אברהם לינקולן, נשיא ארצות הברית (נרצח ב-1865) 29 באוגוסט – אוליבר ונדל הולמס האב, משורר ורופא אמריקאי (נפטר ב-1894) פרק זה לוקה בחסר. אנא תרמו לוויקיפדיה והשלימו אותו. 6 במרץ – תומאס היוורד הבן, שופט אמריקני ומחותמי הכרזת העצמאות של ארצות הברית (נולד ב-1746) 8 ביוני – תומאס פיין, סופר, הוגה דעות ומהפכן בריטי-אמריקאי (נולד ב-1737) 11 באוקטובר – מריווד'ר לואיס, איש צבא וחוקר אמריקאי שידוע בעיקר הודות למסע המחקר שערך יחד עם ויליאם קלארק (נולד ב-1774) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1808 בארצות הברית

1808 בארצות הברית הייתה השנה בה חגגה ארצות הברית 32 שנה מיום היווסדה. הנשיא: תומאס ג'פרסון (המפלגה הדמוקרטית-רפובליקנית) סגן הנשיא: ג'ורג' קלינטון (המפלגה הדמוקרטית-רפובליקנית) פרק זה לוקה בחסר. אנא תרמו לוויקיפדיה והשלימו אותו. 1 בינואר – מוטל איסור על יבוא עבדים לארצות הברית 11 בפברואר – פחם מובער כדלק בניסוי ראשוני בפנסילבניה 5 בנובמבר – הבחירות לנשיאות ארצות הברית 1808: ג'יימס מדיסון מנצח בבחירות לנשיאות ארצות הברית. 5 בנובמבר: הבחירות לנשיאות ארצות הברית 1808: ג'יימס מדיסון מנצח בבחירות לנשיאות ארצות הברית. פרק זה לוקה בחסר. אנא תרמו לוויקיפדיה והשלימו אותו. 3 ביוני – ג'פרסון דייוויס, נשיא מדינות הקונפדרציה (נפטר ב-1889) 3 באוגוסט – המילטון פיש, מושל, סנאטור ומזכיר המדינה של ארצות הברית (נפטר ב-1893) 29 בדצמבר – אנדרו ג'ונסון, סגן הנשיא ה-16 של ארצות הברית (1865), ונשיאה ה-17 (1869-1865) (נפטר ב-1875) פרק זה לוקה בחסר. אנא תרמו לוויקיפדיה והשלימו אותו. 14 בפברואר – ג'ון דיקינסון, עורך דין ופוליטיקאי אמריקאי, מושל דלאוור ופנסילבניה (נולד ב-1732) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
התקף תת-קליני

התקף תת-קליני הוא סוג של התקף שנחווה לעיתים קרובות על ידי אנשים שיש להם אפילפסיה. בהתקף כזה עקבות EEG יראו פעילות מוחית חריגה, בדרך כלל למשך קצר בו לא נראים סימנים קליניים או סימפטומים שניתן להבחין בהם. זה מתבטא, בדרך כלל, כזיז יחיד ברישום ה EEG או האטה של פעילות מוחית שאינה תואמת לרמת ההכרה או המודעות. התקפים תת-קליניים יכולים להיות שימושיים לנוירולוג כאשר הם מוצגים ב EEG בדיאגנוזה של אפילפסיה. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
רב אחא בר יוסף

רב אחא בר יוסף היה אמורא בבלי, בדור הרביעי. היה תלמידו המובהק של רב הונא ודודו של רב נחמן בר יצחק. הוא היה תלמידו של רב חסדא. לטענת היימן, בעל הסדר הדורות ערבב בטעות בינו לבין רב אחא בריה דרב יוסף, אף על פי מדובר בשני אמוראים שונים שחיו בשתי תקופות שונות. חוקרים אחרים, לעומת זאת, סבורים כי מדובר באותו אמורא. הרב אהרן הימן, "רב אחא בר יוסף", תולדות תנאים ואמוראים, לונדון, תר"ע, באתר ויקיטקסט תלמוד בבלי, מסכת שבת, דף ק"מ, עמוד א' תלמוד בבלי, מסכת בבא מציעא, דף פ"ז, עמוד א' בית אהרון
פרכוס חלקי פשוט

פרכוס חלקי פשוט (Simple Partial Seizure). הוא סוג פרכוס המשפיע רק על אזור קטן של המוח, לעיתים קרובות על האונות הרקתיות או על ההיפוקמפוס. אנשים שיש להם פרכוסים פשוטים חלקיים לא מאבדים את ההכרה פרכוסים חלקיים פשוטים הם, לעיתים קרובות, מבשרים של פרכוסים גדולים יותר, כאשר הפעילות החשמלית החריגה מתפשטת לאזור גדול יותר (או לכל המוח) וגורמת על ידי כך לפרכוס חלקי מורכב או לפרכוס טוני-קלוני. במקרה כזה הם ידועים, לעיתים קרובות, כאאורה. פרכוסים חלקיים פשוטים הם חוויות מאוד סובייקטיביות והסימפטומים של פרכוס חלקי פשוט משתנים במידה רבה מאוד מאדם לאדם. הסיבה לכך היא המיקום השונה במוח בו נמצא מקור ההתקף. פרכוס חלקי פשוט יכול לחלוף מבלי שאחרים יבחינו בו או שייפטר על ידי הסובל כמשהו מוזר שקרה לו. פרכוסים חלקיים פשוטים מתחילים, בדרך כלל, בפתאומיות והם מאוד קצרים. נדיר שהם יהיו מבודדים משום שבדרך כלל הם יובילו לצורות אחרות של פרכוסים חלקיים. בזמן ערות הסימפטומים האופייניים להתקפים מוקדיים שוטים הם: ההכרה נשמרת. רגשות פתאומיים ובלתי מוסברים של פחד, כעס, עצבות, אושר או בחילה. התנסות ברגשות או בתחושות לא רגילים. תחושה שונה של חושי השמיעה, ריח, טעם, ראייה או המישוש (אשליה חושית או הזיה) או תחושה כאילו הסביבה אינה אמיתית או ניתוק מן הסביבה. תחושה של הפרעה מרחבית – חפצים קרובים נראים כאילו הם רחוקים. דז'ה וו (קירבה) או ז'אמה וו - jamais vu (זרות) דיבור בכבדות או חוסר יכולת לדבר בכלל. בדרך כלל זוכרים את האירוע לפרטיו. כאשר הפרכוס מתרחש בשינה האדם יהיה, לעיתים קרובות, חצי ער ויפעל מתוך חלום בזמן שהוא מעורב עם הסביבה כרגיל. חפצים ואנשים יופיעו כרגיל או מעוותים במידה קטנה, כשהוא יכול לתקשר אתם במובן אחר באופן רגיל. עם זאת, משום שהאדם פועל במצב דמוי שינה הוא יטמיע כל הזיה או אשליה לתוך התקשורת כשהוא מדבר לאדם הקיים רק בהזיה שלו או מדבר על אירועים או מחשבות הנוגעים לחלום או להזיה אחרת. בזמן השינה כוללים הסימפטומים: התחלה, בדרך כלל בשנת רע"מ. מצב דמוי חלום. הכרה מלאה. הזיות או אשליות. התנהגות או חזיונות אופייניים לחלום. אפשרות להיות מעורב עם הסביבה ואנשים אחרים כמו בהכרה מלאה, אם כי ההתנהגות היא, לעיתים, חריגה, לא יציבה או לא מצליחה להיות עקבית. שכחה מלאה או הטמעת הזיכרון כאילו היה זה חלום אמיתי בזמן שחוזרים להכרה מלאה. למרות שיכולות להיות הזיות בזמן התקף מוקדי פשוט הן שונות מהסימפטומים הפסיכוטיים בכך שהאדם מודע בדרך כלל לכך שההזיות אינן אמיתיות. יצחק שילר, אפילפסיה : מדריך לחולה ולבני משפחתו, פרולוג, 2005. מיכאל דובלין ויהודית מנליס, סיווג האפילפסיות(הקישור אינו פעיל) 2005. "Types of Seizures" 2008. Epilepsy Foundation. מידע אודות אפילפסיה המרכז הרפואי ת"א ע"ש סוראסקי "Partial (focal) seizure" 2009. Medline Plus. Hart, Y. M. and Sander, J. W. 2008, p. 16 Hart, Y. M. and Sander, J. W. 2008, p. 16 "Partial Simple Seizure" 2008. Epilepsy Foundation Hart, Y. M. and Sander, J. W. 2008, p. 17 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אבימי

אבימי היה אמורא בדור השני לאמוראי בבל, רבו המובהק של רב חסדא, שמסר עשרות מפסקיו ואמרותיו. בעקבות מעשה מסוים, אבימי שכח את מסכת מנחות, והוא בא לפני רב חסדא שלמד את אותה מסכת עצמה בבית מדרשו, ורב חסדא הזכיר לו את ששכח. הגמרא מבארת, כי אף על פי שיכול הוא היה לקרוא לרב חסדא, תלמידו המובהק, שיבוא לפניו, הוא העדיף לבוא לפני רב חסדא, ובכך לקיים את מאמר חז"ל ”יגעת ומצאת - תאמין”. הרב אהרן הימן, "אבימי", תולדות תנאים ואמוראים, לונדון, תר"ע, באתר ויקיטקסט הרב יהודה אדרי, "אֲבִימֵי", בנתיב האמוראים, ירושלים תש"מ, עמ' 35, באתר אוצר החכמה תלמוד בבלי, מסכת מגילה, דף ו', עמוד ב'. תלמוד בבלי, מסכת מנחות, דף ז', עמוד א', על פי פירוש רש"י. ערך זה הוא קצרמר בנושא אמוראים. אתם מוזמנים לתרום לוויקיפדיה ולהרחיב אותו.
רחבה דפומבדיתא

רחבה דפומבדיתא (נכתב גם רחבא מפומבדיתא) היה אמורא, בדור הרביעי לאמוראי בבל, תלמיד מובהק של רב יהודה. רחבה (רב אהבה) למד בישיבת פומבדיתא בראשותו של רב יהודה שעמד באותה תקופה בראשות הישיבה. הוא נחל הצלחה רבה בלימודו, והיה מוסר את שמועותיו של רב יהודה בצורה מדויקת, עד שזכר אפילו מי מוסר השמועה - וכאשר רב יהודה היה מסתפק מי מסר את השמועה, הוא זכר את כל ספקותיו של רב יהודה מי אמר את השמועה. מסיבה זו, כאשר בתלמוד הבבלי מבקשים להדגים אדם המדייק בשמועותיו (כמו למשל רב יוסף), מדגימים זאת שדייק כרחבה דפומבדיתא. הודות לכישרונו זה, הוא נודע לכול על שם הישיבה בה למד "רחבה דפומבדיתא". בהגיעו לפרקו, נשא את חומא, נכדתו של רב יצחק בריה דרב יהודה - בת בנו איסי, ונינתו של רב יהודה. בעקבות הנישואין עם חומא, שנתבררה לפי האמונה שלהם לאחר זמן כאשה קטלנית - אשה שמי שנושא אותה מת, הוא נפטר בצעירותו. בניו, עיפה ואבימי, גם הם תלמידי ישיבת פומבדיתא, היה ידועים על שם חריפותם, והם נקראו בשם "חריפי דפומבדיתא". הרב אהרן הימן, "רחבה דפומבדיתא", תולדות תנאים ואמוראים, לונדון, תר"ע, באתר ויקיטקסט תלמוד בבלי, מסכת יבמות, דף ס"ד, עמוד ב' תלמוד בבלי, מסכת סנהדרין, דף י"ז, עמוד ב'.
1807 בארצות הברית

1807 בארצות הברית הייתה השנה בה חגגה ארצות הברית 31 שנה מיום היווסדה. הנשיא: תומאס ג'פרסון (המפלגה הדמוקרטית-רפובליקנית) סגן הנשיא: ג'ורג' קלינטון (המפלגה הדמוקרטית-רפובליקנית) פרק זה לוקה בחסר. אנא תרמו לוויקיפדיה והשלימו אותו. 19 בפברואר – סגן הנשיא לשעבר ארון בר נעצר במיסיסיפי באשמת בגידה. הוא הואשם בכך שזמם להקים רפובליקה עצמאית חדשה בלואיזיאנה ומקסיקו. 3 באוגוסט – סגן הנשיא לשעבר ארון בר הועמד לדין בפני בית משפט פדרלי בריצ'מונד שבוירג 'יניה באשמת בגידה. 17 באוגוסט – ספינת הקיטור "קלרמונט" של רוברט פולטון יוצאת לשייט מניו יורק לאולבני לאורך נהר הדסון. זהו שירות ספינות הקיטור המסחרי הראשון בעולם. 15 בספטמבר – סגן הנשיא לשעבר ארון בר היא זוכה מאשמה שבועיים לאחר שהוא נמצא חף מפשע. 22 בדצמבר – הקונגרס מעביר את חוק האמברגו אשר אסר על יצוא לבריטניה ולצרפת במטרה להגן על האינטרסים האמריקניים ולמנוע מלחמה. פרק זה לוקה בחסר. אנא תרמו לוויקיפדיה והשלימו אותו. 19 בינואר – רוברט אדוארד לי, קצין צבא אמריקאי, מהחשובים בקציני צבא הקונפדרציה (נפטר ב-1870) 27 בפברואר – הנרי וודסוורת' לונגפלו, משורר אמריקאי (נפטר ב-1882) 11 באוגוסט – דייוויד רייס אטצ'יסון, עורך דין וסנאטור אמריקני ממדינת מיזורי (נפטר ב-1886) פרק זה לוקה בחסר. אנא תרמו לוויקיפדיה והשלימו אותו. 26 בנובמבר – אוליבר אלסוורת', ממנסחי חוקת ארצות הברית, נשיא בית המשפט העליון (נולד ב-1745) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.